กินยาคุมฉุกเฉินติดกันสามเดือนแล้วแต่ประจำเดือนของเดือนนี้ยังไม่มาจะท้องมั้ยค่ะ
สวัสดีค่ะ หากประจำเดือนยังไม่ม แนะนำควรลองตรวจหาการตั้งครรภ์ดูก่อนค่ะ เพราะยาคุมฉุกเฉินนั้น ไม่สามารถช่วยป้องกันการตั้งครรภ์ได้ 100% โดยจะช่วยป้องกันการตั้งครรภ์ได้ประมาณ 58%-95%หากตรวจไม่พบการตั้งครรภ์ การที่ประจำเดือนยังไม่มา ก็อาจเกิดจากผลของยาคุมฉุกเฉินที่ไปมีผลต่อการทำงานของรังไข่ ทำให้ประจำเดือนไม่มาได้ หรืออาจมีสาเหตุอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วนไม่สบาย เป็นต้นหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่ายาคุมฉุกเฉิน เช่น ถุงยางอนามัย (ป้องกันได้ 82%-98%) ส่วนยาคุมกำเนิด ยาฉีดคุมกำเนิด ยาฝังคุมกำเนิด จะช่วยป้องกันการตั้งครรภ์ได้มากกว่า 99% เป็นต้น ไม่ควรทานยาคุมฉุกเฉินเป็นประจำ เพราะนอกจากประสิทธิภาพจะไม่ดีนักแล้ว จะมีผลต่อการทำงานของรังไข่ ทำให้ประจำเดือนมาผิดปกติได้ค่ะ